CELEX: 62019CN0181
Language: lt
Date: 2019-02-25 00:00:00
Title: Byla C-181/19: 2019 m. vasario 25 d. Landessozialgericht Nordrhein-Westfalen (Vokietija) pateiktas prašymas priimti prejudicinį sprendimą byloje Jobcenter Krefeld — Widerspruchsstelle/JD

27.5.2019   
            
            
               LT
            
            
               Europos Sąjungos oficialusis leidinys
            
            
               C 182/20
            
         
      2019 m. vasario 25 d. Landessozialgericht Nordrhein-Westfalen (Vokietija) pateiktas prašymas priimti prejudicinį sprendimą byloje Jobcenter Krefeld — Widerspruchsstelle/JD
      (Byla C-181/19)
      (2019/C 182/24)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      Landessozialgericht Nordrhein-Westfalen
      
         Šalys pagrindinėje byloje
      
      
         Apeliantė: Jobcenter Krefeld — Widerspruchsstelle
      
      
         Kita apeliacinio proceso šalis: JD
      
         Prejudiciniai klausimai
      
      
                  1.
               
               
                  Ar socialinės paramos, kaip ji suprantama pagal Direktyvos 2004/38 (1) 24 straipsnio 2 dalį, neskyrimas Sąjungos piliečiams, turintiems teisę gyventi šalyje pagal Reglamento Nr. 492/2011 (2) 10 straipsnį, suderinamas su vienodo požiūrio principu pagal SESV 18 straipsnį, siejamą su Reglamento Nr. 492/2011 7 ir 10 straipsniais?
                  
                              a)
                           
                           
                              Ar socialinė parama, kaip ji suprantama pagal Direktyvos 2004/38 24 straipsnio 2 dalį, yra socialinė lengvata, kaip ji suprantama pagal Reglamento Nr. 492/2011 7 straipsnio 2 dalį?
                           
                        
                              b)
                           
                           
                              Ar apribojimas, nustatytas Direktyvos 2004/38 24 straipsnio 2 dalyje, taikomas vienodo požiūrio principui pagal SESV 18 straipsnį, siejamą su Reglamento Nr. 492/2011 7 ir 10 straipsniais?
                           
                        
            
                  2.
               
               
                  Ar specialių neįmokinių išmokų pinigais, kaip tai suprantama pagal Reglamento Nr. 883/2004 (3) 3 straipsnio 3 dalį ir 70 straipsnio 2 dalį, neskyrimas Sąjungos piliečiams suderinamas su vienodo požiūrio principu pagal SESV 18 straipsnį, siejamą su Reglamento Nr. 883/2004 4 straipsniu, jei jie turi teisę gyventi šalyje pagal Reglamento Nr. 492/2011 10 straipsnį ir yra įtraukti į socialinio draudimo ar išmokų šeimai sistemą, kaip tai suprantama pagal Reglamento Nr. 883/2004 3 straipsnio 1 dalį?
               
            
         (1)  2004 m. balandžio 29 d. Europos Parlamento ir Tarybos direktyva 2004/38/EB dėl Sąjungos piliečių ir jų šeimos narių teisės laisvai judėti ir gyventi valstybių narių teritorijoje, iš dalies keičianti Reglamentą (EEB) Nr. 1612/68 ir panaikinanti Direktyvas 64/221/EEB, 68/360/EEB, 72/194/EEB, 73/148/EEB, 75/34/EEB, 75/35/EEB, 90/364/EEB, 90/365/EEB ir 93/96/EEB (OL L 158, 2004, p. 77; 2004 m. specialusis leidimas lietuvių k., 5 sk., 5 t., p. 46).
      
         (2)  2011 m. balandžio 5 d. Europos Parlamento ir Tarybos reglamentas (ES) Nr. 492/2011 dėl laisvo darbuotojų judėjimo Sąjungoje (OL L 141, 2011, p. 1).
      
         (3)  2004 m. balandžio 29 d. Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo (OL L 166, 2004, p. 1; 2004 m. specialusis leidimas lietuvių k., 5 sk., 5 t., p. 72).